आगामी चुनावों में ओम माथुर की भूमिका पर बात करते हुए उन्होंने कहा कि पार्टी में कुछ पद खाली पड़े हैं जिन्हें प्राथमिकता से भरा जाएगा। ओम माथुर हमारे वरिष्ठ और अनुभवी नेता हैं। उनके अनुभव का पार्टी को लाभ मिलना ही चाहिए। आगामी चुनौतियों को बेहद हल्के में लेते हुए उन्होंने जवाब दिया कि मेरी नजर में कोई बड़ी चुनौती नहीं है। केन्द्र और राज्य नेतृत्व सक्षम है कार्यकर्ताओं की मेहनत और सक्षमता पर पूरा भरोसा है। केन्द्र और राज्य नेतृत्व एक ही जाजम पर बैठे हैं और पहले की तरह मिल कर काम करेंगे। केन्द्र की अपेक्षाओं के अनुसार ही राज्य काम करेगा।